Zmluva o poskytovaní služieb v oblasti bezpečnosti práce a ochrany pred požiarmi uzatvorená v zmysle § 269 ods. 2 Obchodného zákonníka

**Poskytovateľ:**

Názov:

Sídlo:

IČO:

DIČ:

Zastúpený:

Bankové spojenie:

IBAN:

( ďalej len „ poskytovateľ“)

**Objednávateľ:**

Národné centrum zdravotníckych informácií

Sídlo: Lazaretská 26, 81109 Bratislava

IČO: 00165387

DIČ : SK2020830119

Zastúpený:

Bankové spojenie: Štátna pokladnica

IBAN: SK24 8180 0000 0070 0018 5166

V zastúpení: Mgr. Pavol Vršanský, riaditeľ NCZI

(ďalej len „objednávateľ“)

Objednávateľ a poskytovateľ spolu ako „zmluvné strany „a jednotlivo ako „zmluvná strana“

**I.**

**Predmet zmluvy**

1. Predmetom tejto zmluvy je poskytovanie služieb na úseku bezpečnosti a ochrany zdravia pri práci v súlade so zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a zákonom č. 314/2001 Z. z. o ochrane pred požiarmi, (ďalej len„ ,BOZP a OPP“). Podrobný rozpis poskytovaných činností (služieb) je uvedený v Prílohe č. 1.

2. Objednávateľ sa zaväzuje za poskytnutie služieb v oblasti BOZP a OPP uhradiť odmenu podľa ustanovení tejto zmluvy.

**II.**

**Práva a povinnosti zmluvných strán**

**A: Poskytovateľ**

1. Spolupracuje s objednávateľom pri:
2. uvádzaní objektov, prevádzok, strojov, zariadení a technológií do skúšobnej a trvalej prevádzky,
3. stanovovaní požiadaviek bezpečnosti a ochrany zdravia pri práci:

* v investičnej výstavbe, projektovej a konštrukčnej príprave,
* pri objednávaní strojov a zariadení,
* pri normovaní práce a stanovení pracovných režimov,
* pri určovaní kvalifikačných požiadaviek pre jednotlivé funkcie,
* v plánoch personálneho a sociálneho rozvoja a kolektívnych zmluvách,

1. tvorbe pravidiel BOZP a dokumentácie OPP a pri rozpracovaní bezpečnostných predpisov pre jednotlivé činnosti u objednávateľa.
2. Vykonáva periodické činnosti:
3. školenia a overovania znalostí z predpisov na zaistenie BOZP a OPP vedúcich a ostatných zamestnancov objednávateľa,
4. kontroly stavu BOZP a podáva návrhy opatrení na odstránenie zistených nedostatkov,
5. vyšetrovanie príčin havárií, porúch technických zariadení, pracovných úrazov, priemyselných otráv a chorôb z povolania a hodnotí návrhy na odstránenie ich príčin.
6. Predkladá oprávnenej osobe objednávateľa návrhy na zastavenie práce alebo činnosti technických zariadení, ak nezodpovedajú platným predpisom na zaistenie BOZP a OPP, alebo ak bezprostredne ohrozujú život alebo zdravie zamestnancov.
7. Oprávnenej osobe objednávateľa navrhuje uplatnenie sankčných opatrení voči zamestnancom objednávateľa, ktorí si neplnia povinnosti v oblasti BOZP a OPP.
8. Analyzuje pracovnú úrazovosť a choroby z povolania a spracováva správy o stave BOZP, technických zariadení a ustanovených pracovných podmienok za objednávateľa, vrátane návrhu opatrení na zlepšenie stavu.
9. Zastupuje objednávateľa pri pôsobení orgánov štátneho požiarneho dozoru, inšpekcie práce a orgánu na ochranu zdravia objednávateľa.
10. Kontroluje stav prevádzkových objektov, pracovného prostredia, strojov a zariadení, dodržiavania ustanovených pracovných podmienok u odberateľa podľa ustanovení príslušných predpisov BOZP a OPP.
11. Vykonáva evidenciu pracovných úrazov a chorôb z povolania.
12. V súčinnosti s oprávnenými osobami objednávateľa vykonáva pravidelné kontroly stavu BOZP a preventívne protipožiarne prehliadky.
13. Kontroluje plnenie opatrení vydaných inšpekciou práce, štátnym požiarnym dozorom, orgánmi verejného zdravotníctva a opatrení prijatých objednávateľom.
14. Kontroluje vykonávanie preventívnych lekárskych prehliadok, zvlášť zamestnancov na rizikových pracoviskách.
15. Vyjadruje sa k žiadostiam o výnimky z technických noriem.
16. Riadi po odbornej stránke činnosť protipožiarnych hliadok a iných zamestnancov poverených plnením úloh na úseku OPP.
17. Vykonáva odbornú prípravu protipožiarnych hliadok.
18. Posudzuje, prípadne zabezpečuje posudzovanie požiarneho nebezpečenstva v objektoch

objednávateľa.

1. Vypracúva správy, rozbory a informácie o stave OPP.
2. Vypracúva a vedie určenú dokumentáciu o BOZP a OPP vrátene interných predpisov objednávateľa v oblasti BOZP a PO
3. Je oprávnený vstupovať do všetkých objektov objednávateľa v sprievode určenej osoby.
4. Je oprávnený kontrolovať všetkých zamestnancov objednávateľa (znalosť predpisov BOZP a OPP a pod.) a príslušnú dokumentáciu.
5. Zabezpečuje neobmedzenú konzultačnú a poradenskú činnosť v oblasti BOZP a OPP prostredníctvom e-mailových správ a telefonicky.
6. Zabezpečuje bezplatné poradenstvo v oblasti BOZP a OPP.
7. Zabezpečuje výkon služieb uvedených pod písm. A (Poskytovateľ) pracovníkmi, majúcimi na tento výkon odbornú spôsobilosť a preberá zodpovednosť za zavedený systém BOZP a OPP.
8. Poskytovateľ sa zaväzuje nezverejňovať a neposkytovať tretím osobám žiadne údaje o režimových opatreniach pri prevádzke budov objednávateľa, taktiež nezverejňovať a neposkytovať tretím osobám akékoľvek údaje súvisiace s predmetom činnosti odberateľa v jednotlivých objektoch.
9. Poskytovateľ sa zaväzuje dodržiavať a riadiť sa pokynmi zodpovedných osôb objednávateľa pri vstupe a pohybe po objektoch objednávateľa a dodržiavať všetky režimové opatrenia súvisiace so vstupom a pohybom v objektoch objednávateľa.

**B: Objednávateľ**

1. Za účelom poskytovania služieb BOZP a OPP poskytuje v jednom vyhotovení všetky vnútropodnikové predpisy a organizačnú štruktúru organizácie, dodávateľsko – odberateľské zmluvy a nájomné zmluvy, majúce súvislosť s touto problematikou.
2. Umožní vstup a výkon oprávnení ako je uvedené pod písm. A, odst. 18 a 19 tejto zmluvy a za týmto účelom vystaví splnomocnenia a povolenia.
3. Oznamuje zmeny v organizačnej štruktúre, aktuálny stav zamestnancov a iné podstatné skutočnosti ovplyvňujúce vykonávanie predmetných služieb.
4. Organizačne zabezpečí plynulý výkon prác uvedených pod písm. A, odst. 2 tejto zmluvy a to najmä účasť zamestnancov na plánovaných školeniach.

**III.**

**Poradenská a konzultačná činnosť**

Aktivity súvisiace s poradenskou a konzultačnou činnosťou sa poskytovateľ zaväzuje vykonávať u objednávateľa počas trvania zmluvného vzťahu v rozsahu:

(1) Výchova a vzdelávanie

a) výchova a vzdelávanie zamestnávateľa a zamestnancov o problematike vplyvu práce,

pracovných podmienok a faktorov pracovného prostredia na zdravie,

b) vzdelávanie v oblasti ochrany zdravia pri práci so zameraním na možné príčinné súvislosti akútneho, chronického poškodenia zdravia, ktoré sa prejaví v neskoršom období, špecifických zmien a nešpecifických zmien zdravotného stavu, ako aj na prevenciu pred týmito možnými zdravotnými účinkami,

c) vzdelávanie zamestnancov zamerané na objasnenie základných mechanizmov rizikovosti a zásad ochrany pred škodlivými faktormi práce.

(2) Poradenská činnosť

a) príprava a realizácia programov ochrany a podpory zdravia zamestnancov, vrátane štúdií o vplyve práce, pracovných podmienok a pracovného prostredia na zdravie zamestnancov po dohode so zamestnávateľom a zástupcami zamestnancov pre bezpečnosť; poskytovanie odborného poradenstva pre efektívne plánovanie,

b) a zavádzanie nových technológií z pohľadu ochrany zdravia a ergonómie,

c) konzultácie a poradenské služby v súvislosti s konaním vo vzťahu k štátnym orgánom a v oblasti ochrany zdravia.

**IV.**

**Povinnosti a práva objednávateľa**

Objednávateľ je v súvislosti s plnením tejto zmluvy povinný:

1. Odovzdať poskytovateľovi na požiadanie všetky informácie a doklady, ktoré sú

nevyhnutné na plnenie tejto zmluvy. Súčasne sa zaväzuje spolupracovať s poskytovateľom a umožniť mu vstup do objektov počas pracovných hodín po vzájomnom dohovore, vždy za prítomnosti objednávateľa alebo v prítomnosti objednávateľom určenej osoby.

1. Informovať poskytovateľa o všetkých podstatných zmenách z hľadiska zabezpečenia predmetu plnenia zmluvy.
2. Zaistiť od zmluvných partnerov, v priestoroch, v ktorých vykonávajú pracovnú činnosť

dohodnutú v pracovnej zmluve zamestnanci objednávateľa, akúkoľvek dokumentáciu a

podklady potrebné k spracovaniu návrhu na kategorizáciu prác na účely jeho zaslania

príslušnému RÚVZ.

1. Informovať pravidelne, písomne, najmenej však vždy pred uplynutím každých 12 mesiacov

platnosti zmluvy predovšetkým o zmenách v počte zamestnancov a ich pracovnom zaradení

a ďalších údajoch nevyhnutných k riadnemu plneniu predmetu tejto zmluvy.

(5) Vysielať svojich zamestnancov na preventívne lekárske prehliadky vo vzťahu k práci,

formou výzvy a plniť ďalšie povinnosti v záujme prevencie a ochrany zdravia.

(6) Zabezpečiť dodržiavanie dohodnutých termínov preventívnych lekárskych prehliadok

vo vzťahu k práci.

**V.**

**Cenové a platobné podmienky**

1. Zmluvné strany sa dohodli, v zmysle zákona č. 18/96 Z. z. o cenách v zmysle platných

predpisov, na cene za poskytnuté a vykonané služby v rozsahu špecifikovanom v čl. II.,

III., IV., tejto zmluvy vo výške ...... bez DPH za jeden kalendárny mesiac. K uvedenej cene bude pripočítaná DPH v zmysle platných právnych predpisov.

(2) Zmluvné strany sa dohodli, že odmena zahŕňa aj všetky náklady poskytovateľa týkajúce sa

alebo súvisiace s výkonom činností poskytovateľa podľa tejto zmluvy, vrátane nákladov

na cestu, stratu času na ceste a pod. a poskytovateľ nie je oprávnený tieto náklady zvlášť

fakturovať.

(3) Poskytovateľ služby je oprávnený fakturovať dohodnutú sumu – paušál 1x mesačne.

Fakturácia školení na základe reálne vykonaných školení v rámci mesiaca, podkladom

k fakturácií bude kópia záznamov zo školenia s podpísanou prezenčnou listinou.

Faktúra je splatná do 30 dní odo dňa jej doručenia objednávateľovi na adresu uvedenú v záhlaví zmluvy. V prípade, ak faktúra nebude obsahovať všetky povinné náležitosti v zmysle platnej legislatívy objednávateľ je oprávnený vrátiť faktúru poskytovateľovi na odstránenie nedostatkov. Po dobu od vrátanie faktúry nie je objednávateľ v omeškaní s úhradou ceny za poskytnuté služby. Nová lehota splatnosti faktúry začína plynúť doručením opravenej faktúry.

(4) V prípade omeškania objednávateľa so zaplatením faktúry, je objednávateľ povinný

zaplatiť úroky z omeškania vo výške 0,05% z dlžnej sumy, za každý deň omeškania

s úhradou faktúry.

**VI.**

**Ďalšie dojednania**

1. Zmluvné strany sa dohodli, že túto zmluvu je možné ukončiť:
2. písomnou výpoveďou jednej zo zmluvných strán a to aj bez uvedenia dôvodu,

výpovedná lehota je tri mesiace a začína plynúť prvým dňom mesiaca nasledujúceho

po doručení výpovede;

1. odstúpením od zmluvy ktorejkoľvek zo zmluvných strán pri závažnom alebo opätovnom porušení tejto zmluvy.
2. V prípade ukončenia zmluvného vzťahu je poskytovateľ povinný vrátiť všetky doklady,

ktoré obdržal od objednávateľa pre plnenie zmluvnej činnosti. O vrátení sa vyhotoví

protokol, ktorý podpíšu obe zmluvné strany.

1. Odstúpenie od zmluvy musí byť druhej strane oznámené písomne. Účinky odstúpenia

nastávajú dňom doručenia oznámenia druhej zmluvnej strane. Pri závažnom alebo

opätovnom porušení podmienok tejto zmluvy môže ktorákoľvek zo zmluvných strán

okamžite od nej odstúpiť.

Za závažné porušenie zmluvy dodávateľom sa považuje, ak poskytovateľ nevykoná pre

objednávateľa záväzok podľa tejto zmluvy riadne a včas, neinformuje objednávateľa

riadne a včas a povinnosti vyplývajúcej zo zmeny legislatívy v oblasti BOZP a ochrany

pred požiarmi.

(4) Táto zmluva je uzatvorená na dobu určitú 24 mesiacov od účinnosti zmluvy.

(5) Zmluvné strany sa dohodli, že poskytovateľ nie je oprávnený postúpiť akékoľvek svoje

pohľadávky voči objednávateľovi podľa §524 Občianskeho zákonníka plynúce z tejto

zmluvy na tretí subjekt bez predchádzajúceho písomného súhlasu objednávateľa. Právny

úkon, na základe ktorého poskytovateľ postúpi svoje pohľadávky bez predchádzajúceho

písomného súhlasu objednávateľa na tretiu osobu je podľa §39 Občianskeho zákonníka

neplatný. Akýkoľvek súhlas objednávateľa s postúpením pohľadávky je platný iba

v prípade, ak naň bol udelený predchádzajúci súhlas Ministerstva zdravotníctva SR.

**VIII.**

**Záverečné ustanovenia**

(1) Poskytovateľ sa zaväzuje dodržiavať ustanovenia § 9 Zákona č. 211/2000 Z. z.

o slobodnom prístupe k informáciám a poskytnuté údaje použije len na úkony

nevyhnutne súvisiace s výkonom predmetných služieb. Sprístupnenie údajov tretím

osobám len v prípade, ak to ustanovuje osobitný zákon, alebo s predchádzajúcim

písomným súhlasom dotknutej osoby.

(2) Všetky prípadné spory, ktoré vzniknú z tejto zmluvy budú riešené vzájomnou dohodou.

V prípade, ak nedôjde medzi zmluvnými stranami k dohode bude na riešenie sporov

príslušný súd.

(3) Dohodnuté podmienky platia pre rozsah služieb dohodnutých ku dňu podpísania zmluvy.

(4) Zmluvné strany môžu meniť obsah tejto zmluvy, prípadne prijímať dodatky k tejto

zmluve len písomne po vzájomnej dohode.

(5) Zmluvné strany prehlasujú, že zmluvu si prečítali, súhlasia s jej obsahom a na znak

súhlasu ju podpisujú.

(6) Zmluva bola vyhotovená v 3 exemplároch, z ktorých 2 obdrží objednávateľ a 1

poskytovateľ.

(7) Táto zmluva nadobúda platnosť dňom podpisu oboma zmluvnými stranami a účinnosť

dňom nasledujúcim po dni zverejnenia zmluvy v CRZ.

(8) Neoddeliteľnou súčasťou zmluvy je

Príloha č. 1 Opis predmetu zákazky

Príloha č. 2 Prevádzky

Príloha č. 3 Cena

V .................., dňa: V Bratislave, dňa:

Za poskytovateľa: Za objednávateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Pavol Vršanský

riaditeľ NCZI